ועדת הפנים ואיכות הסביבה, כנסת 17, פרוטוקול מספר 359, 2008-05-19 10:00

אופיר פינס-פז: אני מתכבד לפתוח את ישיבת הפנים והגנת הסביבה.

אופיר פינס-פז: חבר הכנסת לוי מציע שאת אישור תקן הכליאה תקבע ועדת הפנים ולא ועדת חוקה חוק ומשפט.

אופיר פינס-פז: חבר הכנסת לוי טוען שבתי הסוהר הם בין תחומי העניין שבפיקוחה של ועדת הפנים ולא ועדת החוקה.

אופיר פינס-פז: הפקודה קובעת כי ועדת חוקה תאשר את תקני הכליאה, הדיון בתקן הוא בדרך כלל דיון טכני שאין לו משמעות – זה לא נכון – על כן מוצע להעביר את סמכות האישור לוועדת הפנים.

אופיר פינס-פז: זו הצעת החוק, בדיון נמצאים המשרד לביטחון פנים, שירות בתי הסוהר, משרד המשפטים, לשכת עורכי הדין.

אופיר פינס-פז: בבקשה.

איילת עוז: מבחינת שב"ס, בכל ועדה שהתקן נידון, הדברים מתנהלים מאד ברצינות ונשאלות שאלות.

אופיר פינס-פז: הייתי חבר בוועדת חוקה והייתי יושב ראש ועדת חוקה ואני לא מסכים לתיאור של חבר הכנסת לוי.

אופיר פינס-פז: אני חושב שהדיון בוועדת חוקה לא טכני, הוא דיון מאד מהותי ענייני ורציני, אני חושב שהוא לא היה יותר טוב בוועדת הפנים.

איילת עוז: שב"ס משתף פעולה עם כל ועדה, עם זאת אנחנו בהחלט מקבלים את הלוגיקה שעומדת מאחורי ההצעה כי זה נכון שבאופן כללי שב"ס נתון לפיקוח של ועדת הפנים והנושאים שלו נדונים בוועדת הפנים.

איילת עוז: לכן יש הרבה מן ההיגיון שמי שדן בנושאים של צפיפות ובדברים שקורים בין כותלי בתי הסוהר, הוא שיידון גם בנושאים של תקן הכליאה.

אופיר פינס-פז: אני מסכים אתך, הדבר היחיד שאמרתי שאני לא מסכים שהדיון בוועדת חוקה הוא טכני ולא מהותי, אני מסכים שוועדת הפנים עוסקת בנושא השב"ס כל ימות השנה ואני לא רואה סיבה מדוע שהנושא יהיה בוועדת הפנים.

אופיר פינס-פז: משרד המשפטים, למה מלכתחילה החקיקה קבעה שמי שיעסוק בזה היא ועדת חוקה ולא ועדת הפנים?

יפעת רווה: אני מניחה שמסיבות היסטורית, עמדת ועדת השרים לא מתנגדת.

יפעת רווה: הייתי גם בדיונים בוועדת חוקה ואני שותפה לאמירה שהם לא דיונים טכניים.

איילת עוז: אני מהסנגוריה הציבורית, לעניין השאלה איזה ועדה תפקח אין לנו עמדה, אני רק רוצה לומר לעניין חשיבות הדיון המהותי שאנחנו כמובן מסכימים לו, במסגרת התיקון הזה אולי כדאי לקדם הצעת חוק שיושב הראש הגיש יחד עם חברי הוועדה הזו, בעניין תנאי המאסר לאסירים, שבעיני הוא חלק מהותי מאישור תקן הכליאה.

אופיר פינס-פז: אבל הצעת החוק שלי לא על סדר היום.

אופיר פינס-פז: הצעת החוק שלי אומרת שמה שנכון לגבי עצירים יהיה נכון לגבי אסירים.

אופיר פינס-פז: תבדקו את עמדת השב"ס, אם תתנו לי אור ירוק אני אגיש אותה.

יפעת רווה: לא נראה לי שמשרד המשפטים יתנגד להצעה כזו.

איילת טל: הבעיה העיקרית היא תקציבית, משרד האוצר.

אופיר פינס-פז: זה יכול להיות תהליך הדרגתי.

איילת טל: אני יכולה לעדכן ששירות בתי הסוהר מקיים צוותים של תכנית רב שנתית שחלק מהעבודה היא קביעות של רמות צפיפות, שזה אומר מספר אסירים בתא וכמובן שטח מחיה.

אופיר פינס-פז: תביאו לי את העבודה אחרי שתסיימו ותתנו לי אינדיקציה מה משמעות ההצעה שלי בכסף.

אופיר פינס-פז: מעניין לדעת מה המשמעות התקציבית של זה ואז יהיה ניתן לבוא לאוצר ולהגיד להם שנגיע לזה בעשר שנים או בשמונה.

אופיר פינס-פז: אני רואה שאין התנגדות להצעת החוק.

עידו בן יצחק: שאלה כללית, קראתי את הפרוטוקולים של הדיונים בוועדת חוקה, האם יש עוד משהו שאפשר לשפר במנגנון האישור או הדיון בתקני כליאה?

אופיר פינס-פז: לפי מה שכתוב בדו"ח, האם אפשר לשפר את הדו"ח?

איילת טל: זה לא משהו עם מודל קבוע, בשנים האחרונות הכנסתי מודל קבוע שנשנען על פרמטרים שמכין התכנון אצלנו, שקשור לתקנים ומקומות קבועים, חישובים של מקומות ייחודיים וחישובים שאנחנו עושים באחוזים.

אופיר פינס-פז: עד שהייתי יו"ר ועדת חוקה לא התקיים דיון, לפי מיטב ידיעתי, דורית מנהלת הוועדה תתקן אותי, אלא זה התקבל כדיווח לוועדה ולא התקיים דיון מהותי על הנתונים.

אופיר פינס-פז: אני הייתי זה שהכנסתי דיון בדו"ח והדיון הלך והתפתח במשך השנים.

אופיר פינס-פז: הערתי לדברי ההסבר, שהדיון בוועדת חוקה אינו טכני הוא דיון רציני ומהותי.

יצחק לוי: אני אסביר למה הוא טכני, הוא אכן מהותי אבל הוא טכני כי אין לו המשך, אולי המילה לא נכונה, הוא מוגבל.

יצחק לוי: בסופו של דבר מתרכזים בעניין הטכני אם כי מנסים לעשות אותו מהותי, שומעים את כל הגורמים אבל בסופו של דבר הוא מוגבל כי אין המשך לדברים, גם לא מזמינים שוב לדיווח נוסף במשך השנה כי הוועדה עמוסה, לא משנה שהוועדה הזו מכירה את הנושא לפני ולפנים.

יצחק לוי: התפיסה של זכויות אדם שיכולים לדון בה רק בוועדה חוקה, אני כופר בה, אני חושב שזה בכל ועדות הכנסת, זה היה הרציונאל הראשון.

אופיר פינס-פז: שאלתי את משרד המשפטים מה היה הרציונאל, כנראה שאתה צודק, שזכויות אדם דנים רק בחוקה, יתר הוועדות לא מסוגלות לדון בזכויות אדם.

יצחק לוי: הן לא מעמיקות מספיק, הן לא מכירות מספיק את נושא זכויות האדם, הן לא דנות כל קדנציות ארבע שנים בנושא החוקה.

יצחק לוי: אני חושב שהתפיסה לא נכונה, כל ועדה בכנסת צריכה להיות ערה לנושא זכויות האדם, לדון, להכיר ולהתמחות בנושא, לכן הנושא מתאים יותר לוועדת הפנים.

אופיר פינס-פז: אנחנו מקבלים את ההסבר.

חיים אמיגה: היועץ המשפטי של המשרד לביטחון הפנים, בהמשך לדברי נציגי השב"ס, אשלים ואומר שבוועדת השרים הוחלט שלא להכריע בסוגיה הזו ולהותיר אותה לשיקול דעת הכנסת.

אופיר פינס-פז: בגלל שמדובר בעבודת הכנסת.

חיים אמיגה: כן, ומבחינת המשרד שלנו אין סביה להתנגד להצעת החוק הזו, כי היא בעצם לא פוגעת או משנה מסמכויות השר, בסך הכול מעבירה את הדיון מוועדה אחת לאחרת.

אופיר פינס-פז: צריך לומר שגם במליאה בקריאה טרומית חברי הכנסת סברו שיש לתמוך בהצעת החוק ובשינוי שמציע חבר הכנסת לוי.

יצחק לוי: זו הצעה שבאה לעשות סדר, זה הכול.

אופיר פינס-פז: נעבור להצבעה על העברתה לקריאה ראשונה במליאה.

אופיר פינס-פז: מי בעד?

אופיר פינס-פז: הצבעה בעד: רוב נגד: אין נמנעים: אין הצעת החוק עברה להצבעה במליאה לקריאה ראשונה.

אופיר פינס-פז: תודה לכולם הישיבה נעולה.